BUDAPEST FŐVÁROS XVI. KERÜLETI ÖNKORMÁNYZAT

K I V O N A T

a 2014. november 19-én (szerdán) a Budapest XVI. kerületi Polgármesteri Hivatal nagytermében (1163 Budapest, Havashalom u. 43. fszt. 18.) a Budapest Főváros XVI. kerületi Önkormányzat Képviselő-testülete 14. számú ülésén készült jegyzőkönyvből.

H A T Á R O Z A T:

276/2014. (XI. 19.) Kt. A Képviselő-testület az ülés napirendjét az alábbiak szerint állapítja meg:

**NAPIREND:**

1. Jelentés az Önkormányzat Képviselő-testülete határozatainak végrehajtásáról, illetve a még végre nem hajtott határozatok helyzetéről

Előterjesztő: Kovács Péter polgármester

2. Javaslat az Önkormányzat Szervezeti és Működési Szabályzatáról szóló rendeletének módosítására

Előterjesztő: Kovács Péter polgármester

3. Javaslat Budapest Főváros XVI. kerületi Önkormányzat 2014. évi költségvetésének II. számú módosítására

Előterjesztő: Kovács Péter polgármester

4. Javaslat a Kertváros Kártya kibocsátásáról és használatáról szóló rendelet módosítására

Előterjesztő: Szász József alpolgármester

5. Javaslat a Vagyonrendelet módosítására (Újszász utca – Nógrádverőce út –Anilin utca által határolt 104099/7 hrsz-ú ingatlan forgalomképességének megváltoztatására)

Előterjesztő: Dr. Csomor Ervin alpolgármester

6. Javaslat idegenforgalmi adó bevezetésének átengedéséről a Fővárosi Önkormányzat számára

Előterjesztő: Kovács Péter polgármester

7. Budapest Főváros XVI. kerületi Önkormányzat és a XVI. kerületi nemzetiségi önkormányzatok között kötendő együttműködési megállapodások jóváhagyása

Előterjesztő: Kovács Péter polgármester

8. Javaslat a Budapest XVI. kerület Kassai utcában, a Szilas-patak – Sarkad u. közötti szakaszon létesülő közvilágítási hálózat átadásához, nyilatkozatok kiadására

Előterjesztő: Kovács Péter polgármester

9. Budapest Közlekedésfejlesztési Stratégiája 2014-2030.

Balázs Mór-terv véleményezése

Előterjesztő: Szász József alpolgármester

10. Javaslat a XVI. Kerület Kertvárosi Egészségügyi Szolgálata által kötendő bérleti szerződéshez (1161 Budapest, Hősök tere 7. sz. alatti rendelőjének I. emeletén található, 13,62 m2 alapterületű fektető helyiség bérlése)

Előterjesztő: Dr. Csomor Ervin alpolgármester

11. Javaslat a Budapest XVI. kerületi Értéktár Bizottság harmadik tagjának és elnökének személyére

Előterjesztő: Kovács Péter polgármester

12. Interpelláció

Hová tűnik az ellenzék? – avagy arányos megjelenést a kerületi újságban – is!

Előterjesztő: Abonyi János képviselő

13. A polgármester, az alpolgármesterek, a tanácsnokok, a bizottsági elnökök beszámolója az előző Képviselő-testületi ülés óta történt fontosabb eseményekről

14. Képviselői kérdések, közérdekű bejelentések

(17 igen, 0 nem, 0 tartózkodás)

# NAPIREND: 1. Jelentés az Önkormányzat Képviselő-testülete határozatainak végrehajtásáról, illetve a még végre nem hajtott határozatok helyzetéről

Előterjesztő: Kovács Péter polgármester

H A T Á R O Z A T:

277/2014. (XI. 19.) Kt. Budapest Főváros XVI. kerületi Önkormányzat Képviselő-testülete a

82/2014. (III. 26.)

98/2014. (IV. 23)

206/2014. (VI. 18.)

210/2014. (VIII. 27.)

212/2014. (VIII. 27.)

213/2014. (VIII. 27.)

214/2014. (VIII. 27.)

215/2014. (VIII. 27.)

216/2014. (VIII. 27.)

217/2014. (VIII. 27.)

218/2014. (VIII. 27.)

219/2014. (VIII. 27.)

220/2014. (VIII. 27.)

221/2014. (VIII. 27.)

236/2014. (IX. 10.)

237/2014. (IX. 10.)

239/2014. (IX. 10.)

határozatainak végrehajtásáról szóló jelentést elfogadja.

Határidő: 2014. november 19.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

H A T Á R O Z A T:

278/2014. (XI. 19.) Kt. Budapest Főváros XVI. kerületi Önkormányzat Képviselő-testülete a 108/2014. (IV. 23.) határozatának végrehajtási határidejét 2015. március 31-re módosítja.

Határidő: 2014. november 19.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

# NAPIREND: 2. Javaslat az Önkormányzat Szervezeti és Működési Szabályzatáról szóló rendeletének módosítására

Előterjesztő: Kovács Péter polgármester

Budapest Főváros XVI. kerületi Önkormányzat Képviselő-testülete megalkotja az Önkormányzat Szervezeti és Működési Szabályzatáról szóló 10/2011. (IV. 20.) önkormányzati rendelet módosításáról szóló

**21/2014. (.........) önkormányzati rendeletét.**

(17 igen, 0 nem, 0 tartózkodás)

-.-.-.-.-.-.-.-

H A T Á R O Z A T:

279/2014. (XI. 19.) Kt. Budapest Főváros XVI. kerületi Önkormányzat Képviselő-testülete úgy határoz, hogy a rendeletalkotási napirendhez módosító indítványt írásban lehetőség szerint a Képviselő-testület ülését megelőző nap 12 óráig kell benyújtani az előterjesztőhöz.

Határidő: 2014. november 19.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

# NAPIREND: 3. Javaslat Budapest Főváros XVI. kerületi Önkormányzat 2014. évi költségvetésének II. számú módosítására

Előterjesztő: Kovács Péter polgármester

H A T Á R O Z A T:

280/2014. (XI. 19.) Kt. A Képviselő-testület szavazási eredménye (6 igen, 2 nem, 9 tartózkodás) alapján az alábbi javaslat elfogadását **elvetette:**

„A visszatérítendő támogatásra rendelkezésre álló keretösszeget 1500 E Ft-tal megemeli az Önkormányzat általános működési tartaléka keret terhére.

Határidő: 2014. november 19.

Felelős: Kovács Péter polgármester”

-.-.-.-.-.-.-.-

H A T Á R O Z A T:

281/2014. (XI. 19.) Kt. A Képviselő-testület a visszatérítendő támogatásra rendelkezésre álló keretösszeget 500 E Ft-tal megemeli az Önkormányzat általános működési tartaléka keret terhére.

Határidő: 2014. november 19.

Felelős: Kovács Péter polgármester

(16 igen, 0 nem, 1 tartózkodás)

-.-.-.-.-.-.-.-

Budapest Főváros XVI. kerületi Önkormányzat Képviselő-testülete megalkotja Budapest Főváros XVI. kerületi Önkormányzat 2014. évi költségvetésének II. számú módosításáról szóló

**22/2014. (.........) önkormányzati rendeletét.**

(15 igen, 0 nem, 2 tartózkodás)

# NAPIREND: 4. Javaslat a Kertváros Kártya kibocsátásáról és használatáról szóló rendelet módosítására

Előterjesztő: Szász József alpolgármester

Budapest Főváros XVI. kerületi Önkormányzat Képviselő-testülete megalkotja a Kertváros Kártya kibocsátásáról és használatáról szóló 17/2011. (IX. 20.)önkormányzati rendelet módosításáról szóló

**23/2014. (.........) önkormányzati rendeletét.**

(17 igen, 0 nem, 0 tartózkodás)

-.-.-.-.-.-.-.-

# NAPIREND: 5. Javaslat a Vagyonrendelet módosítására (Újszász utca – Nógrádverőce út –Anilin utca által határolt 104099/7 hrsz-ú ingatlan forgalomképességének megváltoztatására)

Előterjesztő: Dr. Csomor Ervin alpolgármester

H A T Á R O Z A T:

282/2014. (XI. 19.) Kt. Budapest Főváros XVI. kerületi Önkormányzat Képviselő-testülete a Budapest XVI. kerület 104099/7 hrsz-ú, 2741 m2 nagyságú, kivett közterület megnevezésű ingatlant, kivett beépítetlen terület megnevezésű, forgalomképes üzleti vagyonná nyilvánítja.

Határidő: 2014. november 19.

Felelős: Kovács Péter polgármester

(15 igen, 0 nem, 2 tartózkodás)

-.-.-.-.-.-.-.-

Budapest Főváros XVI. kerületi Önkormányzat Képviselő-testülete megalkotja az Önkormányzat vagyonáról és a vagyontárgyak feletti tulajdonosi jogok gyakorlásról szóló 24/2009. (VI. 25.) önkormányzati rendelet módosításáról szóló

**24/2014. (.........) önkormányzati rendeletét.**

(15 igen, 0 nem, 2 tartózkodás)

-.-.-.-.-.-.-.-

# NAPIREND: 6. Javaslat idegenforgalmi adó bevezetésének átengedéséről a Fővárosi Önkormányzat számára

Előterjesztő: Kovács Péter polgármester

H A T Á R O Z A T:

283/2014. (XI. 19.) Kt. Budapest Főváros XVI. kerületi Önkormányzat Képviselő-testülete a 2015. évben nem kívánja bevezetni az idegenforgalmi adót, és beleegyezését adja ahhoz, hogy Budapest Főváros Önkormányzata ezt bevezesse.

Felkéri a Polgármestert, hogy gondoskodjon a Képviselő-testületi döntés Budapest Főváros Önkormányzata Főpolgármesteri Hivatalba történő megküldéséről.

Határidő: 2014. november 30.

Felelős: Kovács Péter polgármester

(15 igen, 0 nem, 2 tartózkodás)

-.-.-.-.-.-.-.-

# NAPIREND: 7. Budapest Főváros XVI. kerületi Önkormányzat és a XVI. kerületi nemzetiségi önkormányzatok között kötendő együttműködési megállapodások jóváhagyása

Előterjesztő: Kovács Péter polgármester

H A T Á R O Z A T:

284/2014. (XI. 19.) Kt. Budapest Főváros XVI. kerületi Önkormányzat Képviselő-testülete a Budapest Főváros XVI. Kerületi Bolgár Nemzetiségi Önkormányzattal kötendő Együttműködési Megállapodást a jelen előterjesztés 1. számú mellékletében foglalt tartalommal jóváhagyja.

Felkéri a polgármestert az Együttműködési Megállapodás aláírására.

Határidő: 2014. november 30.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

H A T Á R O Z A T:

285/2014. (XI. 19.) Kt. Budapest Főváros XVI. kerületi Önkormányzat Képviselő-testülete a Budapest Főváros XVI. Kerületi Görög Nemzetiségi Önkormányzattal kötendő Együttműködési Megállapodást a jelen előterjesztés 1. számú mellékletében foglalt tartalommal jóváhagyja.

Felkéri a polgármestert az Együttműködési Megállapodás aláírására.

Határidő: 2014. november 30.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

H A T Á R O Z A T:

286/2014. (XI. 19.) Kt. Budapest Főváros XVI. kerületi Önkormányzat Képviselő-testülete a Budapest Főváros XVI. Kerületi Német Nemzetiségi Önkormányzattal kötendő Együttműködési Megállapodást a jelen előterjesztés 1. számú mellékletében foglalt tartalommal jóváhagyja.

Felkéri a polgármestert az Együttműködési Megállapodás aláírására.

Határidő: 2014. november 30.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

H A T Á R O Z A T:

287/2014. (XI. 19.) Kt. Budapest Főváros XVI. kerületi Önkormányzat Képviselő-testülete a Budapest Főváros XVI. Kerületi Örmény Nemzetiségi Önkormányzattal kötendő Együttműködési Megállapodást a jelen előterjesztés 1. számú mellékletében foglalt tartalommal jóváhagyja.

Felkéri a polgármestert az Együttműködési Megállapodás aláírására.

Határidő: 2014. november 30.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

H A T Á R O Z A T:

288/2014. (XI. 19.) Kt. Budapest Főváros XVI. kerületi Önkormányzat Képviselő-testülete a Budapest Főváros XVI. Kerületi Roma Nemzetiségi Önkormányzattal kötendő Együttműködési Megállapodást a jelen előterjesztés 1. számú mellékletében foglalt tartalommal jóváhagyja.

Felkéri a polgármestert az Együttműködési Megállapodás aláírására.

Határidő: 2014. november 30.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

H A T Á R O Z A T:

289/2014. (XI. 19.) Kt. Budapest Főváros XVI. kerületi Önkormányzat Képviselő-testülete a Budapest Főváros XVI. Kerületi Román Nemzetiségi Önkormányzattal kötendő Együttműködési Megállapodást a jelen előterjesztés 1. számú mellékletében foglalt tartalommal jóváhagyja.

Felkéri a polgármestert az Együttműködési Megállapodás aláírására.

Határidő: 2014. november 30.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

H A T Á R O Z A T:

290/2014. (XI. 19.) Kt. Budapest Főváros XVI. kerületi Önkormányzat Képviselő-testülete a Budapest Főváros XVI. Kerületi Ruszin Nemzetiségi Önkormányzattal kötendő Együttműködési Megállapodást a jelen előterjesztés 1. számú mellékletében foglalt tartalommal jóváhagyja.

Felkéri a polgármestert az Együttműködési Megállapodás aláírására.

Határidő: 2014. november 30.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

H A T Á R O Z A T:

291/2014. (XI. 19.) Kt. Budapest Főváros XVI. kerületi Önkormányzat Képviselő-testülete a Budapest Főváros XVI. Kerületi Szerb Nemzetiségi Önkormányzattal kötendő Együttműködési Megállapodást a jelen előterjesztés 1. számú mellékletében foglalt tartalommal jóváhagyja.

Felkéri a polgármestert az Együttműködési Megállapodás aláírására.

Határidő: 2014. november 30.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

H A T Á R O Z A T:

292/2014. (XI. 19.) Kt. Budapest Főváros XVI. kerületi Önkormányzat Képviselő-testülete a Budapest Főváros XVI. Kerületi Szlovák Nemzetiségi Önkormányzattal kötendő Együttműködési Megállapodást a jelen előterjesztés 1. számú mellékletében foglalt tartalommal jóváhagyja.

Felkéri a polgármestert az Együttműködési Megállapodás aláírására.

Határidő: 2014. november 30.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

# NAPIREND: 8. Javaslat a Budapest XVI. kerület Kassai utcában, a Szilas-patak – Sarkad u. közötti szakaszon létesülő közvilágítási hálózat átadásához, nyilatkozatok kiadására

Előterjesztő: Kovács Péter polgármester

H A T Á R O Z A T:

293/2014. (XI. 19.) Kt. A Budapest Főváros XVI. kerületi Önkormányzat Képviselő-testülete az Önkormányzat beruházásában, a Kassai utcában - a Szilas-patak - Sarkad u. közötti szakaszon - létesülő közvilágítási hálózatot, mint korlátozottan forgalomképes törzsvagyont térítésmentesen Budapest Főváros Önkormányzata tulajdonába adja a nemzeti vagyonról szóló 2011. évi CXCVI. törvény 14. § (1) bekezdése szerinti jogcímen, ezért felhatalmazza a polgármestert az előterjesztés 1. számú mellékletét képező nyilatkozat aláírására.

Határidő: 2014. november 30.

Felelős: Kovács Péter polgármester

(16 igen, 0 nem, 1 tartózkodás)

-.-.-.-.-.-.-.-

# NAPIREND: 9. Budapest Közlekedésfejlesztési Stratégiája 2014-2030.

# Balázs Mór-terv véleményezése

Előterjesztő: Szász József alpolgármester

H A T Á R O Z A T:

294/2014. (XI. 19.) Kt. Budapest Főváros XVI. kerületi Önkormányzat Képviselő-testülete a Budapest Közlekedésfejlesztési Stratégiája 2014-2030. közötti időszakra vonatkozó Balázs Mór-terv társadalmi egyeztetési változatáról a következő véleményt alakította ki:

A Képviselő-testület a tervben megfogalmazott

- élhető városi környezet,

- biztonságos, kiszámítható és dinamikus közlekedés és

- kooperatív térségi kapcsolatok

stratégiai célokkal egyetért.

A tervben rögzített beavatkozási területek vonatkozásában az:

„1. Több kapcsolat” beavatkozási területen

„1.1.1. Közvetlen összekötést nyújtó közösségi közlekedési vonalak” bekezdésben rögzítettekhez az alábbi véleményt fűzi:

A H8/H9 HÉV-vonalak és az M2 metró összekötése a XVI. kerület és a kapcsolódó agglomeráció alapvető érdeke, ezért a Képviselő-testület javasolja, hogy a vonalak összekötését a terv kiemelten kezelje és a beruházás a 2021-ig terjedő európai uniós fejlesztési cikluson belül kezdődjön meg. A beruházás megkezdésének időpontja a tervben is legyen rögzítve.

A terv a H8/H9 HÉV-vonalak és az M2 metró összekötésénél nem tartalmazza a városhatárig (M0) tartó kötöttpályás kapcsolat igényét, amelyet (hasonlóan az M3 metró esetéhez) rögzítenie kell.

A H8/H9 HÉV jelenlegi nyomvonala kettévágja a kerületet, nagymértékben gátolja a keresztirányú forgalmat, akadályozva a közúti és a tömegközlekedést egyaránt, ezért Budapest Főváros XVI. kerületi Önkormányzat Képviselő-testülete javasolja, hogy a HÉV pályaszerkezetének felszín alatti, illetve szükség esetén mély-vezetésű kialakítása legalább a kerület központi részein, kerüljön egyértelműen betervezésre, tervszinten megjelenítésre.

Az „1.1.4. A közúthálózat hiányzó eleminek kiépítése” bekezdésben rögzítettekhez az alábbi véleményt fűzi:

A Képviselő-testület a Körvasútsori körút korábbi, nagy volumenű kapacitásának felülvizsgálatát kedvezőnek tartja, amely során annak szükségességét, illetve az adott lakóterületi környezetbe illeszthetőségét (pl: föld alatti vonalvezetés) tartja szükségesnek. A közlekedésfejlesztési stratégia alapján, nem igazolt ennek az északi szakasznak a fontossága.

Kerületünk a körút ez idáig általunk ismert nyomvonalvezetését a közvetlenül érintett 2 lakótelep és számos kertes ház lakójának érdekében, a körgyűrű esetleges kiépítésével együtt járó jelentős környezeti terhelés okán továbbra sem támogatja. A tervezett körút nyomvonala a lakóházakhoz túl közel haladna, számos esetben meglévő lakóingatlan lebontásával járna. A körút nyomvonalához közel, kerületi fenntartású óvoda üzemel, amelynek működésére szintén negatívan hatna a beruházás megvalósulása. Amennyiben a Fővárosi Önkormányzat továbbra is kitart a körgyűrű kiépítése mellett, úgy az Önkormányzat a XVI. kerületet érintő teljes szakaszon kizárólag alagútban, föld alatt történő vezetést tart egyedül elfogadható megoldásnak.

Az „1.1.5. Komplex szemléletű útfelújítások” bekezdésben rögzítettekhez az alábbi véleményt fűzi:

Az útfelújítások során a komplex szemlélet alkalmazása a környezetalakítás szempontjából kedvező.

Az „1.1.6. Összefüggő kerékpáros főhálózat” bekezdésben rögzítettekhez az alábbi véleményt fűzi:

A terv térjen ki

* a külső kerületek helyi kerékpáros hálózatának a Hungária gyűrűn belüli hálózat kapcsolatának fejlesztésére, mint fejlesztési célra a kerékpáros munkába járás elősegítése érdekében,
* a fővárosi hálózat és a regionális kerékpáros kapcsolatok érdekében a külső kerületekben lévő agglomeráció irányú hiányos hálózatok kiegészítése történjen meg. Különös tekintettel Gödöllő felé, a 3. főút mellett, a Cinkotai temetőtől hiányzó szakasz kiépítésével, csatlakozandó Kistarcsa Önkormányzata általi kiépítendő kerékpárúthoz.

Az „1.2.2. Gyalogos közlekedés feltételeinek javítása

1.2.3. Esélyegyenlőség, akadálymentesítés,

1.2.4. Balesetmentes, megbocsátó környezet

1.2.7. Élet- és vagyonvédelem, bűnmegelőzés” bekezdésekben a beavatkozási területeken rögzített szándékok a lakosság és az utazó közönség szempontjából kedvezőek.

Az „1.3.2. Az elővárosi vasúthálózat és a városi kötöttpályás hálózat kapcsolatának javítása” bekezdésben rögzítettekhez az alábbi véleményt fűzi:

A terv rögzíti a meglévő vasúti hálózat, a leendő „S-Bahn” és a kötöttpályás közlekedési kapcsolatok kiépítési szándékát, ugyanakkor a tervben ki kell emelni a H8/H9 HÉV-vonalak, valamint a Körvasút csatlakozási pontjait.

Az „1.3.3. Az országos közúthálózat bevezető és elkerülő szakaszainak a fővárosi közúthálózatba integrálása” bekezdésben rögzítettekhez az alábbi véleményt fűzi:

A terv a Körvasútsori Körút jelentőségét emeli, ugyanakkor nem veszi figyelembe az 1.1.4. pontban rögzített kapacitás felülvizsgálati szándékot.

A Képviselő-testület a Körvasútsori Körúttal kapcsolatban önállóan is megfogalmazza véleményét.

Az „1.3.9. Intermodális központok, csomópontok fejlesztése a személyközlekedésben,

1.3.10. A városi közlekedés eszközváltás feltételrendszerének biztosítása

2.1. Kényelmes utas-barát járművek,

3. Jobb szolgáltatások” bekezdésekben a beavatkozási területeken tervezett célokat a Képviselő-testület kedvezőnek tartja.

A „4. A hatékony intézményrendszer” beavatkozási terület fejezetben rögzítettek esetében a konkrét javaslat következetes szabályozási rendszerének felépítéséhez a kerületi Képviselő-testület véleményének figyelembevételét javasolja.

A Képviselő-testület felkéri a Polgármestert, hogy a határozatról tájékoztassa Budapest Főváros Önkormányzatát és a Budapesti Közlekedési Központot.

Határidő: 2014. november 30.

# Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

# NAPIREND: 10. Javaslat a XVI. Kerület Kertvárosi Egészségügyi Szolgálata által kötendő bérleti szerződéshez (1161 Budapest, Hősök tere 7. sz. alatti rendelőjének I. emeletén található, 13,62 m2 alapterületű fektető helyiség bérlése)

Előterjesztő: Dr. Csomor Ervin alpolgármester

H A T Á R O Z A T:

295/2014. (XI. 19.) Kt. Budapest Főváros XVI. kerületi Önkormányzat Képviselő-testülete hozzájárul a XVI. Kerület Kertvárosi Egészségügyi Szolgálata (Budapest XVI. kerület Tekla utca 2/c.*)* és a SIMONFFY Egészségügyi Szolgáltató Bt. (székhely: 1163 Budapest, Pirosrózsa u. 23.; adószám: 21364334-1-42 ; Cg.01-06-749534/27, képviseli: Dr. Simonffy Márta, üzletvezető) közötti, az előterjesztés 2. sz. mellékletében szereplő, a 1161 Budapest, Hősök tere 7. sz. alatti rendelő I. emeletén található, 13,62 m2 alapterületű fektető helyiség bérlésére vonatkozó, 2014. december 1. napjától határozatlan időre szóló Bérleti Szerződés megkötéséhez.

A Képviselő-testület egyúttal felkéri az alpolgármestert, hogy gondoskodjon a határozatnak az érintett részére történő megküldéséről.

Határidő: 2014. november 30.

Felelős: Kovács Péter polgármester

(15 igen, 0 nem, 2 tartózkodás)

-.-.-.-.-.-.-.-

# NAPIREND: 11. Javaslat a Budapest XVI. kerületi Értéktár Bizottság harmadik tagjának és elnökének személyére

Előterjesztő: Kovács Péter polgármester

H A T Á R O Z A T:

296/2014. (XI. 19.) Kt. Budapest Főváros XVI. kerületi Önkormányzat Képviselő-testülete a magyar nemzeti értékek és a hungarikumok gondozásáról szóló 114/2013. (IV. 16.) kormányrendelet 3. § (1) bekezdése alapján a Budapest XVI. kerületi Értéktár Bizottság harmadik tagjának felkéri Szász József alpolgármestert.

A Képviselő-testület a Budapest XVI. kerületi Értéktár Bizottság tagjai közül Szász József alpolgármestert bízza meg az elnöki teendők ellátásával.

A Képviselő-testület felkéri a Polgármestert, hogy tájékoztassa a Hungarikum Bizottság elnökét a Képviselő-testület döntéséről.

A Képviselő-testület felkéri egyúttal a polgármestert, hogy intézkedjen a Budapest XVI. kerületi Értéktár Bizottság szervezeti és működési szabályzatának az Értéktár Bizottság tagjainak névsorát tartalmazó 1. függeléke módosításával kapcsolatban.

Határidő: 2014. november 30.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

# NAPIREND: 12. Interpelláció

Hová tűnik az ellenzék? – avagy arányos megjelenést a kerületi újságban – is!

Előterjesztő: Abonyi János képviselő

H A T Á R O Z A T:

297/2014. (XI. 19.) Kt. A Képviselő-testület Kovács Péter polgármester interpellációra adott válaszát elfogadja.

Határidő: 2014. november 19.

Felelős: Kovács Péter polgármester

(12 igen, 4 nem, 1 tartózkodás)

-.-.-.-.-.-.-.-

# NAPIREND: 13. A polgármester, az alpolgármesterek, a tanácsnokok, a bizottsági elnökök beszámolója az előző Képviselő-testületi ülés óta történt fontosabb eseményekről

-.-.-.-.-.-.-.-

# NAPIREND: 14. Képviselői kérdések, közérdekű bejelentések

**kmf.**

|  |  |
| --- | --- |
| **Ancsin László**  *jegyző* | **Kovács Péter**  *polgármester* |